Damníkov

Municipo Damníkov situas en Ĉeĥio, regiono Pardubice, distrikto Ústí nad Orlicí, laŭlonge de la rivereto Loukovský, 6 km sude de la urbo Lanškroun, 11 km oriente de Česká Třebová kaj 16 km norde de la urbo Svitavy. Vivas ĉi tie  ().

 Historio 
Ekzisto de la vilaĝo estas atestita en la jaro 1304. En la jaro 1349 ĝi estis havaĵo de la episkopejo Litomyšl kaj pli malfrue de monaĥejo Lanškroun. De la fino de 15-a jarcento ĝis nuligo de patrimonia reĝimo en la jaro 1848 ĝi estis parto de la sinjorejo Lanškroun.

De la fino de 14-a jarcento troviĝis en la vilaĝo fortikigita gotika preĝejo de Sankta Prokopio, kiu en la jaro 1895 estis detruita kaj sur ĝia loko estis ĝis la jaro 1898 konstruita novgotika templo de Sankta Johano la Baptisto.

La origina nomo de la vilaĝo estis verŝajne Damníkův Dvůr (Korto de Damník), kiu post transigo en la germanan estis ŝanĝita je Taming, kaj el ĝi je Thomigsdorf.

 Loĝantaro 

 Memorindaĵoj 
 Preĝejo 
En centro de la vilaĝo en tombejo estas granda novgotika preĝejo de Sankta Johano la Baptisto, en la jaro 1898 finkonstruita laŭ planoj de lichtenštejna arĥitekto K. Weinbrenner.

Multaj gotikaj ŝtonhakistaj detaloj el la origina gotika kirko estas videblaj enmasonitaj en tombeja barmuro: pintarka portalo, sankta ŝranko kronita per azena dorso kun bukedo, du trifoliaj cirkelaĵoj, ŝlosilaj embrazuroj, boltoj kaj aliaj.

Ekipaĵo de la preĝejo devenas el la komenco de 20-a jarcento.

 Paroĥestrejo 
La paroĥestrejo estas el la jaro 1754, estas duetaĝa, kvinaksa, kovrita per mansarda tegmento.

 Statuoj 
 Kolono de Sankta Johano Nepomuka estas el la jaro 1713
 Kolono de Sankta Prokopio rememoras patronon de la origina preĝejo. Ĝi staras sur soklo kun figura reliefo kaj estas datita 1710.

 Bibliografio 
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

Kategorio:Vilaĝoj en distrikto Ústí nad Orlicí
Kategorio:Municipoj en distrikto Ústí nad Orlicí
Kategorio:Setlejoj en Suborlica montetaro